**Smjernice za podnosioce prijava**

*Poziv potencijalnim korisnicima bespovratnih sredstava za* *mjeru podrške uvođenju inovacija i informaciono-komunikacionih tehnologija u poljoprivredno-prehrambeni sektor*

Maj 2023. godine

[1. INFORMACIJE O JAVNOM POZIVU 3](#_Toc134102322)

[1.1. Informacija o projektima uz čiju podršku se realizuje ovaj javni poziv 3](#_Toc134102323)

[1.2. Zaštita podataka 3](#_Toc134102324)

[1.3. Ciljevi mjere podrške 3](#_Toc134102325)

[1.4. Očekivani rezultati Javnog poziva 4](#_Toc134102326)

[2. PRAVILA JAVNOG POZIVA 4](#_Toc134102327)

[2.2. Neprihvatljivi podnosioci prijava 5](#_Toc134102328)

[2.3. Prihvatljivi sektori za podršku 6](#_Toc134102329)

[2.4. Prihvatljiva geografska regija za projekte 6](#_Toc134102330)

[2.5. Zahtjevi za ispunjenje standarda 6](#_Toc134102331)

[2.6. Visina financijske podrške kroz mjeru podrške uvođenju inovacija i informaciono-komunikacionih tehnologija 7](#_Toc134102332)

[2.6.1. Ukupna raspoloživa sredstva 7](#_Toc134102333)

[2.6.2. Visina pojedinačnih iznosa za finansiranje i udio sufinansiranja korisnika 7](#_Toc134102334)

[2.7 Kriteriji za ocjenjivanje zaprimljenih prijava 8](#_Toc134102335)

[2.7.1. Opći kriteriji prihvatljivosti podnosioca prijave i prijave 8](#_Toc134102336)

[2.7.2 Kvalitativni kriteriji za bodovanje dostavljenih prijava 9](#_Toc134102337)

[2.8. Pravila za korištenje financijske podrške 9](#_Toc134102338)

[2.8.1. Prihvatljive investicije i troškovi 9](#_Toc134102339)

[2.8.2. Neprihvatljive investicije i troškovi 10](#_Toc134102340)

[2.7.2. Sadržaj ponude 11](#_Toc134102341)

[2.8. Lista prihvatljivih zemalja porijekla kupljene robe 11](#_Toc134102342)

[2.9. Rokovi za završetak predloženog projekta 11](#_Toc134102343)

[3. NAČIN PODNOŠENJA PRIJAVA I NJIHOVO OCJENJIVANJE 12](#_Toc134102344)

[3.1. Potrebna dokumentacija 12](#_Toc134102345)

[3.2. Način dostave prijave 13](#_Toc134102346)

[3.3. Krajnji rok za podnošenje prijava 13](#_Toc134102347)

[3.4. Dodatne informacije 13](#_Toc134102348)

[3.5. Informisanje potencijalnih podnosioca prijava o javnom pozivu 13](#_Toc134102349)

[4. BODOVANJE I ODABIR KORISNIKA SREDSTAVA MJERE PODRŠKE 13](#_Toc134102350)

[5. OBAVIJEST O REZULTATIMA POZIVA 16](#_Toc134102351)

[6. ODLUKA O DODJELI SREDSTAVA I POTPISIVANJE UGOVORA 16](#_Toc134102352)

[7. NAČIN ISPLATE SREDSTAVA 17](#_Toc134102353)

[8. PODRŠKA U TOKU REALIZACIJE INVESTICIJA 17](#_Toc134102354)

[9. IZVJEŠTAVANJE I PRAVDANJE TROŠKOVA ZA PREDMETNU INVESTICIJU 17](#_Toc134102355)

[10. KONTROLA REALIZACIJE INVESTICIJE I PRAĆENJE 18](#_Toc134102356)

[11. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE PROJEKTA 18](#_Toc134102357)

[12. IZMJENE I/ILI ISPRAVKE JAVNOG POZIVA 18](#_Toc134102358)

[PRILOZI 19](#_Toc134102359)

LISTA SKRAĆENICA

|  |  |
| --- | --- |
| **AI** | Vještačka inteligencija (engl. *Artificial Intelligence*) |
| **BD** | Brčko Distrikt |
| **BiH** | Bosna i Hercegovina |
| **CzDA** | Češka razvojna agencija (engl. *Czech Development Agency*) |
| **EU** | Evropska unija  |
| **EUR** | Euro |
| **EU4AGRI** | Podrška Evropske unije konkurentnosti poljoprivrede i ruralnom razvoju u Bosni i Hercegovini (engl. European Union Support to Agriculture Competitiveness and Rural Development in Bosnia and Herzegovina) |
| **FBiH** | Federacija Bosne i Hercegovine |
| **IKT** | Informaciono-komunikacione tehnologije |
| **IoT** | Internet stvari (engl. *Internet of Things*) |
| **JIB** | Jedinstveni identifikacioni broj |
| **JLS** | Jedinica lokalne samouprave |
| **KM** | Konvertibilna marka |
| **PDF** | Prijenosni format dokumenata (engl. *Portable Document Format*) |
| **PDV** | Porez na dodanu vrijednost |
| **RS** | Republika Srpska |
| **UN** | Ujedinjene nacije (engl. *United Nations*) |
| **UNDP** | Razvojni program Ujedinjenih nacija (engl. *United Nations Development Programme*) |

# 1. INFORMACIJE O JAVNOM POZIVU

## 1.1. Informacija o projektima uz čiju podršku se realizuje ovaj javni poziv

Projekat „Podrška Evropske unije konkurentnosti poljoprivrede i ruralnom razvoju u Bosni i Hercegovini“ (EU4AGRI) je četverogodišnji projekat (2020. - 2024.) koji ima za cilj da modernizira poljoprivredno-prehrambeni sektor i poboljša ruralnu ekonomiju povećavajući konkurentnost poljoprivredne proizvodnje, poslova i usluga. Projekat provode Razvojni program Ujedinjenih nacija (UNDP) u Bosni i Hercegovini (BiH) i Češka razvojna agencija (CzDA). Ukupna vrijednost projekta iznosi 20,25 miliona eura i finansira ga Evropska unija (EU) sa 20 miliona eura, a UNDP i CzDA sa 250.000 eura. Podrška poljoprivredno-prehrambenom sektoru će biti osigurana putem javnih poziva za pružanje podrške i to u tri oblasti:

1. ulaganje u primarnu proizvodnju i prerađivačke kapacitete u cilju jačanja tržišne efikasnosti,
2. jačanje savjetodavnih usluga za unapređenje znanja i razvoj vještina, i
3. jačanje i diverzifikacija ruralne ekonomije.

Projekat će također korisnicima pružiti tehničku pomoć kako bi što uspješnije iskoristili raspoloživa bespovratna sredstva.

**Ovaj javni poziv isključivo se odnosi na mjeru podrške inovacijama i uvođenju informaciono-komunikacionih tehnologija u poljoprivredu.**

## 1.2. Zaštita podataka

UNDP osigurava zaštitu ličnih podataka odgovorno i u skladu s pravilima UNDP-a, najboljim praksama struke i tehničkim i finansijskim mogućostima, slijedeći načela zakonitosti, pravilnosti i transparentnosti. Svi podaci koje budu dostavili podnosioci prijava će se koristiti isključivo za potrebe UNDP-a i Projekta.

## 1.3. Ciljevi mjere podrške

Opći cilj ove mjere podrške je modernizacija poljoprivredno-prehrambenog sektora uvođenjem inovacija i informaciono-komunikacijskih tehnologija u poljoprivredno-prehrambeni sektor BiH.

Realizacijom ove mjere očekuje se ostvarivanje specifičnih ciljeva:

* Doprinos stabilizaciji i jačanju konkurentnosti i povećanju nivoa produktivnosti primarne poljoprivredne proizvodnje i prerade poljoprivrednih proizvoda kroz modernizaciju i uvođenje novih tehnologija, inovacija i stvaranje dodane vrijednosti poljoprivrednih proizvoda;
* Razvoj inovativnih softverskih i “*Internet of Things”*[[1]](#footnote-2) rješenja, kao i rješenja koja uključuju korištenje vještačke inteligencije (AI) u poljoprivredno - prehrambenom sektoru u BiH.
* Olakšan pristup novom znanju i informacijama primarnim poljoprivrednim proizvođačima i kompanijama iz prehrambene industrije vezano za nova informaciono-tehnološka rješenja, kroz jačanje organizacija koje interesno i ekonomski okupljaju poljoprivredne proizvođače i nude im organizacione i savjetodavne usluge.

## 1.4. Očekivani rezultati Javnog poziva

Mjera podrške u skladu je sa Strateškim planom ruralnog razvoja Bosne i Hercegovine (2018-2021) - Okvirni dokument, i to sa Strateškom mjerom 6.3. Podrška stručnom usavršavanju, razvoju znanja i osiguranju savjeta i informacija.

Mjera podrške uvođenju inovacija i IKT u poljoprivredno-prehrambeni sektor će biti realizovana u toku 2023. i 2024. godine.

Kroz provedbu ove mjere podrške očekuju se sljedeći rezultati:

* Najmanje 7 kompanija iz poljoprivredno prehrambenog sektora uvodi i koristi inovativna softverska i IoT rješenja za unapređenje svog poslovanja;
* Najmanje 7 inovativnih softverskih ili IoT rješenja za optimizaciju poljoprivredne proizvodnje i prerade poljoprivrednih proizvoda razvijeno i stavljeno u upotrebu;
* Najmanje 35 subjekata iz poljoprivredno-prehrambenog sektora upoznato sa mogućnostima novih softverskih rješenja razvijenim i implementiranim kroz ovaj javni poziv.

# 2. PRAVILA JAVNOG POZIVA

Pravila javnog poziva definišu prihvatljive podnosioce prijava, aktivnosti i troškove, te osnovne kriterije i zahtjeve koje podnesene prijave moraju zadovoljiti kako bi bile uzete u obzir za sufinansiranje.

**2.1 Prihvatljivi podnosioci prijava**

Prijava se podnosi isključivo u partnerstvu koje sačinjavaju dva člana iz sljedećih kategorija:

**Kategorija 1:**

* **Mikro, mala i srednja preduzeća[[2]](#footnote-3) iz IT sektora**, koja su registrovana za obavljanje djelatnosti 62.0 (Računarsko programiranje, savjetovanje i djelatnosti u vezi s njima) i/ili 63.01 (Obrada podataka, usluge hostinga i djelatnosti u vezi s njima; internetski portal) po standardnoj klasifikaciji djelatnosti;

**Kategorija 2:**

**Mikro, mala i srednja preduzeća[[3]](#footnote-4) iz poljoprivredno-prehrambenog sektora**, a što mogu biti:

* obrti/samostalni preduzetnici,
* zadruge,
* preduzeća,

Ili

* **mikro, mala i srednja preduzeća (zadruge, preduzeća)** koja ekonomski i interesno okupljaju poljoprivredne proizvođače ili stanovništvo ruralnih područja, pružajući im organizacionu i savjetodavnu podršku[[4]](#footnote-5).

Partnerstvo se mora sastojati od dva člana, pri čemu članovi partnerstva moraju biti iz različitih kategorija.

Podnosilac prijave može biti iz bilo koje od dvije kategorije.

Podnosilac prijave je odgovoran za realizaciju projekta uključujući i finansijske obaveze.

Uloga partnera iz kategorije 1 je da svojim kapacitetima razvija inovativna softverska, IoT ili AI rješenja, a koja će biti implementirana u proizvodnim/uslužnim kapacitetima partnerske organizacije iz kategorije 2. Partnerska organizacija iz kategorije 2 daje na raspolaganje svoje kapacitete za implementaciju inovativnog softverskog rješenja i zadržava pravo korištenja tog rješenja nakon završetka projekta[[5]](#footnote-6). Ekonomske, pravne i vlasničke odnose partnerske organizacija rješavaju međusobnim ugovorom.

Svi članovi partnerstva moraju ispunjavati i sljedeće opće kriterije prihvatljivosti:

* registracija poslovanja na području BiH prije 30.06.2021.;
* pozitivno poslovanje u 2022. godini;
* nemaju dospjelih, a neizmirenih obaveza po osnovu poreza (direktni i indirektni porezi) i drugih davanja, uključujući i one prema uposlenicima, poreza na dobit i ostalih dospjelih, a neizmirenih obaveza;
* nisu u postupku predstečajne nagodbe ili likvidacije;
* vlasnik ili odgovorno lice podnosioca nije osuđivan za kazneno djelo vezano za svoje poslovanje na temelju pravosnažne presude;
* vlasnik i/ili odgovorno lice podnosioca prijave ne obnaša javnu funkciju;
* prihvataju obavezu da iskustvo o efektima investicije koja je predmet prijedloga projekta podijele sa drugim zainteresovanim operaterima iz poljoprivredno-prehrambenog sektora[[6]](#footnote-7);
* u vlasničkoj strukturi nemaju udio javnog kapitala ili glasačkih prava tog javnog kapitala.

Dodatno, članovi partnerstva iz kategorije 2 moraju:

* biti upisani u registar poljoprivrednih gazdinstava/ registar klijenata/ registar pčelara/ registar proizvođača sadnog materijala najkasnije do 30.06.2021. godine.

Podnosioci prijava mogu podnijeti samo jednu prijavu na ovaj javni poziv i mogu biti uključeni samo u jedno partnerstvo.

Pojavljivanje iste partnerske organizacije u više prijava rezultira isključivanjem svih tih prijava iz procesa ocjenjivanja.

## 2.2. Neprihvatljivi podnosioci prijava

Projekti neće razmatrati ni odobriti podršku podnosiocima prijava za koje se utvrdi da:

* su kroz prijavu dostavili neistinite i netačne informacije i popratnu dokumentaciju;
* su u postupku predstečajne nagodbe ili likvidacije;
* nisu registrovani na području BiH;
* nisu ispunili obaveze plaćanja dospjelih poreza i doprinosa za penziono i zdravstveno osiguranje u skladu sa zakonskim odredbama (podnosioci prijave koji imaju sklopljen ugovor sa poreskim organima u BiH o servisiranju duga neće biti uzeti u razmatranje);
* nemaju izmirene sve obaveze prema svojim zaposlenicima po bilo kojoj osnovi;
* su osuđeni za kazneno djelo vezano za svoje poslovanje na temelju pravosnažne presude;
* u protekle 3 godine imaju neispunjenih obaveza za dodijeljene poticajne mjere entitetskih ministarstava, odnosno relevantnih institucija Brčko Distrikta BiH (BD);
* imaju u vlasničkoj strukturi udio javnog kapitala ili glasačkih prava tog javnog kapitala;
* su ostvarili negativan poslovni rezultat u 2022. godini;
* Koji imaju više od 250 zaposlenih;
* vlasnik i/ili odgovorno lice obnašaju javnu funkciju, ili su zaposleni u institucijama vlasti.

Dodatno, kod ocjenjivanja podnosilaca prijava razmatrat će se prihvatljivost njihovih poslovnih praksi. Projekti neće odobriti podršku podnosiocima prijava koji:

* krše ili učestvuju u zloupotrebi ljudskih prava, uključujući prava manjinskih naroda;
* upotrebljavaju ili tolerišu prisilan ili nametnuti rad;
* upotrebljavaju ili tolerišu najgore oblike dječjeg rada;
* sudjeluju u proizvodnji **alkoholnih pića** (osim piva i vina);
* sudjeluju u proizvodnji, trgovini ili distribuciji:
* **oružja i/ili municije** ili njihovih sastavnih dijelova te replike oružja koja se prodaju djeci;
* **duhana ili duhanskih proizvoda**; i
* **opreme i/ili organizovanja djelatnosti kockanja**, kockarnica, kladionica i sličnih poduhvata organizovanja igara na sreću;
* krše sankcije UN-a, relevantne konvencije, ugovore i rezolucije ili su na UN-ovim popisima o neprihvatljivosti;
* su uključeni u proizvodnju, prodaju i distribuciju pornografije;
* imaju značajan negativan uticaj na okoliš/životnu sredinu ili klimu (uključujući negativan uticaj na kvalitet voda, zraka, tla ili biološke raznolikosti, te pretjerane emisije zagađivača nastalih sagorijevanjem fosilnih goriva);
* se bave nezakonitom proizvodnjom ili prodajom ili distribucijom bilo kojeg proizvoda, ili se bave aktivnošću koja se smatra nezakonitom prema domaćim zakonima ili propisima ili prema međunarodnim konvencijama i sporazumima ili onima koji podliježu međunarodnom postepenom ukidanju ili zabrani
* su izloženi kontroverzama i/ili drugim radnjama prije ili tokom provođenja Javnog poziva, a koje mogu imati negativan uticaj na reputaciju UNDP-a, Projekta, donatora ili institucionalnih partnera, uključenih u provedbu projektnih aktivnosti.

## 2.3. Prihvatljivi sektori za podršku

Za podršku uvođenju inovacija i informaciono-komunikacionih tehnologija u poslovanje poslovnih subjekata u poljoprivredno-prehrambenom sektoru prihvatljivi su svi prijedlozi projekata koji se odnose na primarnu poljoprivrednu proizvodnju i/ili preradu poljoprivrednih proizvoda za ljudsku prehranu.

## 2.4. Prihvatljiva geografska regija za projekte

U okviru ovog javnog poziva prihvatljive su prijave prihvatljivih podnosioca registrovanih na teritoriju BiH.

Prijave za projekte koji se realiziraju na teritoriji jedinica lokalne samouprave (JLS) koje spadaju u nerazvijene u RS ili grupa IV u FBiH ili izrazito nerazvijene u RS ili grupa V u FBiH[[7]](#footnote-8) dobit će prednost te će biti dodatno bodovane u skladu s tabelom za bodovanje datom u dijelu 4. *Bodovanje i odabir korisnika bespovratnih sredstava.*

## 2.5. Zahtjevi za ispunjenje standarda

Investicije finansirane putem Projekta moraju biti realizovane u skladu sa standardima iz važećih zakonskih i podzakonskih akata.

## 2.6. Visina financijske podrške kroz mjeru podrške uvođenju inovacija i informaciono-komunikacionih tehnologija

### Ukupna raspoloživa sredstva

Raspoloživa sredstva za podršku uvođenju inovacija i informaciono-komunikacionih tehnologija u poljoprivredu i prehrambenu industriju iznose **1.300.000 KM** po ovom javnom pozivu.

Projekat zadržava pravo da ne dodijeli sva raspoloživa sredstva u slučaju da kvalitet zaprimljenih aplikacija i projektnih prijedloga ne ispuni očekivanja i definisane kriterije, kao i da poveća raspoloživi fond u slučaju većeg broja kvalitetnih prijava.

### Visina pojedinačnih iznosa za finansiranje i udio sufinansiranja korisnika

Visina pojedinačnog iznosa podrške iznosi od **50.000 KM** do maksimalno **200.000 KM**.

Za svaki projekat podnosilac prijave mora osigurati vlastito sufinansiranje u iznosu od minimalno **30** **% ukupnog iznosa prihvatljivih troškova koji se odnose na nabavku opreme i** **usluga. Dio budžeta projekta koji se odnosi na razvoj softverskog ili IoT rješenja u potpunosti snosi EU4AGRI projekat.**

Na primjer, ukoliko projektni prijedlog podrazumijeva prihvatljive troškove razvoja softverskog, IoT ili AI rješenja (aplikacije) u iznosu od 100.000 KM i nabavku prihvatljive opreme i usluga u visini od 30.000 KM, (ukupno prihvatljivi troškovi projekta su u visini 130.000 KM), sufinansiranje podnosioca prijave iznosi 9.000 KM (30% od iznosa predviđenog za nabavku opreme i usluga), dok je finansiranje od strane projekta EU4AGRI 121.000 KM (100% finansiranje troškova razvoja softvera/aplikacije i 70% iznosa za nabavku opreme i usluga).

**Sufinansiranje mora biti novčano,** te se učešće neke druge vrste neće uzimati u obzir. Podnosilac prijave će podatke o finansijskim sredstvima za sufinansiranje obezbijediti kroz puni prijavni obrazac i budžet projekta, zajedno sa pismom namjere o minimalnom iznosu sufinansiranja.

Nakon odobrenja projekata, budući korisnici će imati mogućnost da izaberu između dva načina isplate odobrenih sredstava i to:

1. avansna isplata i
2. refundiranje troškova.

Ukoliko odabrani korisnici odaberu način avansne isplate **morat će dostaviti bankovnu garanciju** na ukupan traženi iznos finansiranja od strane Projekta kroz mjeru podrške. Bankovna garancija se treba izdati na period trajanja Ugovora i dodatna 2 mjeseca, a treba uključiti traženi iznos finansiranja od strane Projekta i iznos PDV-a (na iznos odobrene financijske podrške).

Ukoliko odabrani korisnici odaberu način isplate sredstava putem refundiranja troškova, Projekat će odobrene i ugovorene iznose podrške isplatiti nakon završetka provođenja svih projektnih aktivnosti i dostavljanja dokaza o ispunjenju svih ugovornih obaveza, a koje su sastavni dio ugovora o finansiranju.

Troškovi izdavanja bankovnih garancija se smatraju neprihvatljivim troškovima u okviru ovog javnog poziva. Projekat će dostaviti primjer teksta bankovne garancije svim korisnicima koji budu odabrani za podršku i koji odaberu avansno plaćanje kao način isplate mjere podrške.

U slučaju da korisnik po implementaciji projekta **ne ostvari planiranu razinu pokazatelja[[8]](#footnote-9)** navedenih u podnesenoj prijavi i Ugovoru o podršci, Projekat ima pravo **zatražiti od korisnika da izvrši povrat ukupnih (ili dijela) uplaćenih novčanih sredstava**.

## 2.7 Kriteriji za ocjenjivanje zaprimljenih prijava

Zaprimljene prijave za financiranje putem mjeru podrške uvođenju inovacija i IKT u poljoprivredno -prehrambenom sektoru će se ocjenjivati na osnovu niže opisanih **općih i kvalitativnih kriterija prihvatljivosti potencijalnih korisnika i projektnih prijedloga.**

**Ispunjenje općih kriterija je obavezno (eliminatorno).**

### 2.7.1. Opći kriteriji prihvatljivosti podnosioca prijave i prijave

Podnosioci prijave i prijava moraju ispuniti slijedeće opće kriterije:

1. podnosilac prijave je dostavio potpuni prijavni paket u elektronskom formatu putem web stranice https://javnipoziv.undp.ba;
2. podnosilac prijave ima sjedište na teritoriji BiH i registrovan je u jedinici lokalne samouprave ili sudu, u zavisnosti od organizacionog oblika;
3. osoba koja podnosi zahtjev u ime podnosioca prijave mora biti isključivo vlasnik ili odgovorno lice podnosioca prijave;
4. planirana investicija će se realizovati na teritoriji BiH;
5. članovi partnerstva nisu poslovali sa gubitkom u 2022. godini;
6. članovi partnerstva su registrovani najkasnije do 30.06.2021. godine;
7. član partnerstva iz kategorije 2 mora biti upisan u Registar poljoprivrednih gazdinstava/ Registar klijenata/ Registar pčelara/ Registar proizvođača sadnog materijala do 30.06.2021. godine;
8. podnosilac prijave će osigurati finansijska sredstva za sufinanciranje u minimalnom iznosu koji je definisan u dijelu 2.6.2;
9. troškovi konsultanata za podršku realizaciji projekta ne mogu iznositi više od 5% od tražene financijske podrške[[9]](#footnote-10) ili maksimalno 8.000 KM (šta god je manje);
10. prijava (projektni prijedlog) MORA bit završena najkasnije 8 mjeseci od dana potpisivanja ugovora;
11. članovi partnerstva u vlasničkoj strukturi nemaju udio javnog kapitala ili glasačkih prava tog javnog kapitala;
12. članovi partnerstva nemaju blokiran nijedan bankovni račun u trenutku podnošenja prijave na ovaj javni poziv;
13. članovi partnerstva u momentu podnošenja prijave nemaju dospjelih, a neizmirenih obaveza po osnovu poreza (direktni i indirektni porezi) i drugih davanja, uključujući i one prema uposlenicima, poreza na dobit i ostalih dospjelih, a neizmirenih obaveza;
14. članovi partnerstva nisu u postupku predstečajne nagodbe ili likvidacije[[10]](#footnote-11);
15. vlasnici i/ili odgovorna lica članova partnerstva nisu osuđivani za kazneno djelo vezano za svoje poslovanje na temelju pravosnažne presude;
16. vlasnici i/ili odgovorna lica članova partnerstva ne obnašaju javne funkcije;
17. članovi partnerstva prihvataju obavezu da iskustvo o efektima investicije koja je predmet prijedloga projekta podijele sa drugim zainteresovanim operaterima iz poljoprivredno-prehrambenog sektora na način da organizuju praktičnu demonstrativnu prezentaciju za minimalno 5 subjekata.

### 2.7.2 Kvalitativni kriteriji za bodovanje dostavljenih prijava

U ocjenjivanju prijava, Projekat će uzeti u obzir kvalitativne kriterije koji se koriste za bodovanje podnosilaca prijave i dostavljenih prijava. Kvalitativni kriteriji su detaljno obrađeni u poglavlju 4. Bodovanje i odabir korisnika sredstava mjere podrške - Korak 2: Bodovanje prijave.

##

## 2.8. Pravila za korištenje financijske podrške

Budžet predloženih projekata (uključujući i sufinanciranje) kojeg pripremaju podnosioci prijava može sadržavati **prihvatljive i neprihvatljive stavke**, koje se odnose na predloženi projekat i nisu nastale prije datuma potpisivanja ugovora o financijskoj podršci, a u skladu sa ispod navedenom kategorizacijom. Ukoliko podnosilac prijave navede i neprihvatljive stavke iste moraju biti jasno odvojene od prihvatljivih stavki te propisno deklarisane. Kroz ovaj javni poziv je moguće finansirati **isključivo prihvatljive stavke**, i **obavezno minimalno učešće podnosioca** prijave mora biti iz prihvatljivih stavki dok će se neprihvatljive stavke koristiti za procjenu projektnog prijedloga.

### 2.8.1. Prihvatljive investicije i troškovi

Podnosilac prijave će biti dužan pravdati trošak ukupnih prihvatljivih stavki predviđenih za realizaciju projekta, kako vlastitih tako i sredstava podrške kroz Projekat.

Da bi investicije i troškovi bili prihvatljivi potrebno je da budu:

1. neophodni za implementaciju predloženog projekta;
2. realni i predviđeni budžetom;
3. opravdani, mjerljivi i u skladu projektnim prijedlogom; i
4. nastali nakon potpisivanja i tokom trajanja ugovora sa Projektom.

Navedeno se odnosi kako na sredstva Projekta, tako i na sredstva osigurana od podnosioca prijave. Podnosilac prijave ranije uložena sredstva ne može prikazivati kao vlastiti udio u sufinansiranju.

* + - 1. **Prihvatljive investicije**

Dostavljeni projektni prijedlozi trebaju biti usmjereni na relevantne tačke u primarnoj poljoprivrednoj proizvodnji i/ili preradi poljoprivrednih proizvoda, kao što su:

- povećanje proizvodnje i produktivnosti;

- poboljšanje sigurnosti hrane i pristupa tržištu (isključujući e-trgovinu i/ili web trgovine);

- smanjenje operativnih troškova (efikasnije iskorištavanje energije, sirovina, ambalaže) i

- unapređenje upravljanja gazdinstvom/proizvodnjom

- poboljšanje pristupa informacijama i novom znanju i povezivanje kooperanata ili klijenata sa organizacijama koje interesno i ekonomski povezuju poljoprivredne proizvođače.

Projektni prijedlozi moraju biti usmjereni na dizajn, razvoj i uvođenje inovacija, softverskih, IoT I AI rješenja u poljoprivredno-prehrambenom sektoru. Za namjene razvoja softverskih rješenja mora biti utrošeno **najviše 80% tražene** finansijske podrške.

Prihvatljivi troškovi u ostvarenju gore navedenih ciljeva uključuju:

* Trošak radne snage za izradu softverskih, IoT rješenja ili rješenja baziranih na korištenju AI;
* Trošak radne snage za prilagođavanje, adaptaciju, doradu postojećih softverskih rješenja u svrhu unapređenja funkcionalnosti sistema;
* Trošak razvoja softverskih rješenja posebno dizajniranih i razvijenih za potrebe člana partnerstva iz kategorije 2;
* nabavka hardverske informatičke i komunikacijske opreme neophodne za funkcionisanje softverskih, IoT i AI rješenja;
* nabavka senzora, optičkih čitača, kamera i sl. neophodne za funkcionisanje softverskih, IoT i AI rješenja;
* nabavka automatskih agrometeoroloških stanica ukoliko je neophodna za funkcionisanje softverskih, IoT i AI rješenja;
* troškovi kalibriranja/baždarenja mjernih uređaja;
* troškovi analiza (fizičko-hemijske, mikrobiološke, ostataka metala, nutritivnih vrijednosti, itd.), ukoliko su neophodne za prikupljanje ulaznih informacija za razvoj softverskih rješenja;
* troškovi konsultanata za podršku realizaciji projekta koji ne mogu iznositi više od 5% od tražene financijske podrške ili maksimalno 8,000 KM (šta je manji iznos).

### Neprihvatljive investicije i troškovi

Neprihvatljive investicije i troškovi se ne mogu finansirati kroz ovaj javni poziv niti kroz sopstvena sredstva podnosioca prijave i oni su:

* nabavka softvera ili hardvera koji nije dio projekta;
* kupovina opreme vezane za osnovnu djelatnost podnosioca prijave, koja ne doprinosi razvoju inovacija i koja nije direktno vezana za realizaciju predloženog projekta;
* nabavka softvera za prognozu pojave biljnih bolesti i štetočina;
* hosting za potrebe projekta duži od 1 godine;
* troškovi izrade printanih promotivnih materijala;
* troškovi pripreme projekta nastali prije objave poziva.

Ostali neprihvatljivi troškovi:

* Nabavka opreme, mašina, alata, komunikacijskih uređaja, hardvera i softvera te ostalih roba (djelomična ili potpuna), kao i izgradnja objekata, izvršena na osnovu donacija i poklona ili podrške u okviru međunarodnih projekata, donacija, odnosno iz bespovratna sredstva bilo kojeg nivoa vlasti u BiH;
* Nabavka korištene opreme;
* Nabavka sjemenskog i sadnog materijala i životinja,
* Popravka postojeće opreme;
* Kupovina poljoprivrednog i građevinskog zemljišta i već postojećih zgrada i objekata;
* Izgradnja, kupovina, obnova, rekonstrukcija, modernizacija objekata;
* IT, komunikacijska i ostala oprema za redovno poslovanje koje nije povezano sa svrhom projekta;
* Međunarodna putovanja;
* Nabavka sirovina i poluproizvoda;
* Nabavka vozila svih kategorija;
* Amortizacija dugotrajne imovine;
* Porezi uključujući PDV, carinske, uvozne dažbine i ostale naknade državi te usluge špedicije;
* Porezi i doprinosi na plate radne snage;
* Bankarski troškovi, troškovi garancija i slični troškovi;
* Troškovi konverzije, troškovi kursnih razlika i naknada;
* Kazne, finansijski penali i sudski troškovi;
* Troškovi iznajmljivanja zemljišta, opreme, mašina ili prostora;
* Troškovi reklame i sponzoriranja objava na društvenim mrežama;
* Plaćanje u naturi i kompenzacija koja nije provedena preko poslovnog računa;
* Nabavka izvršena putem lizinga;
* Ostale investicije i troškovi nespomenuti kao prihvatljivi.

**Napomena: Neprihvatljive investicije i troškovi se neće uzimati u obzir za finansiranje kroz ovaj javni poziv.**

### Sadržaj ponude

Podnosilac prijave uz prijavu prilaže i najmanje jednu ponudu za svaku stavke projektnog prijedloga koje se odnose **na nabavku opreme i usluga**. Ponuda treba minimalno da sadrži:

* naziv, sjedište i JIB dobavljača;
* naziv, sjedište i JIB podnosioca zahtjeva;
* namjena i tehničko-tehnološke karakteristike za robu, radove i usluge koji čine predmet investicije, odnosno predmjer i predračun radova za izgradnju, pri čemu svaka stavka u ponudi mora da sadrži: jedinicu mjere, količinu, jediničnu cijenu i ukupnu cijenu stavke, kao i ukupnu cijenu ponude uključujući posebno iskazanu neto cijenu i iznos PDV-a izražene u KM, odnosno u EUR za strane dobavljače, kao i da sadrži podatke o osnovnom modelu i dodatnoj opremi;
* rok važenja ponude;
* broj, datum i mjesto izdavanja ponude;
* ovjeru dobavljača;
* rok isporuke robe ili radova.

**Dobavljač mora biti pravno lice čija je preovlađujuća djelatnost proizvodnja, zastupništvo ili distribucija predmeta ponude, izuzev u slučaju pružanja konsultantskih usluga gdje dobavljač/pružalac usluge može biti i fizičko lice. U ovom slučaju dobavljač dostavlja ponudu sa elementima koji su primjenljivi i svoj CV iz koga je vidljivo relevantno iskustvo.**

**Važno: Dobavljač ne može biti povezano lice/društvo sa članovima partnerstva.**

### 2.8. Lista prihvatljivih zemalja porijekla kupljene robe

Roba koja je predmet investicije mora biti porijeklom iz zemalja prihvatljivih za EU[[11]](#footnote-12), osim u slučaju da je vrijednosti robe bez PDV-a ispod praga konkurentskog postupka od 100.000 EUR.

## 2.9. Rokovi za završetak predloženog projekta

Sve aktivnosti, uključujući nabavku opreme, razvoj inovacije, testiranje inovativnog rješenja i sl. moraju biti završene u roku od **8 mjeseci** od datuma potpisivanja ugovora. Sve planirane investicije čiji predviđeni rok završetka prelazi ove rokove će se smatrati neprihvatljivim i biće odbijene.

Predloženo inovativno rješenje mora u predviđenom roku imati tehničku izvodljivost na način da bude raspoloživo za korištenje.

Nerealizirana inovativna rješenja neće biti finansijski podržana.

# 3. NAČIN PODNOŠENJA PRIJAVA I NJIHOVO OCJENJIVANJE

Prijave za podrškutrebaju biti dostavljene u formi koju propisuje ovaj poziv, uključujući svu traženu dokumentaciju.

## 3.1. Potrebna dokumentacija

Obavezna dokumentacija koju trebaju dostaviti članovi partnerstva je:

|  | **Potrebna dokumentacija** | **Član partnerstva iz kategorije 1**  | **Član partnerstva iz kategorije 2** |
| --- | --- | --- | --- |
| 1. | Projektni prijedlog (potrebno je priložiti Prilog 1– Projektni prijedlog -potpisana verzija u PDF formatu i OBAVEZNO verzija u word formatu; | √ |
| 2. | Budžet projekta (u excelu i potpisana pdf verzija) (Prilog 2); | √ |
| 3. | Pismo namjere sa planiranim iznosom sufinansiranja (Prilog 3) – Potpisana verzija u PDF formatu; | √ |
| 4. | Potpisana izjava da posluju u skladu sa UN globalnim principima (Prilog 4) | √ | √ |
| 5. | Rješenje o registraciji sa jasno iskazanom trenutnom vlasničkom strukturom (prva i aktuelna registracija); | √ | √ |
| 6. | Potvrda o upisu u Registar poljoprivrednih gazdinstava/Registar klijenata/Registar pčelara/ Registar proizvođača sadnog materijala; |  | √ |
| 7. | Finansijski izvještaj za 2022. godinu, koji uključuje bilans stanja, bilans uspjeha i izvještaj o gotovinskim tokovima; | √ | √ |
| 8. | Lična karta odgovornog lica/vlasnika; | √ | √ |
| 9. | Ljekarsko uvjerenje ili drugi zvanični dokument koji dokazuje da je vlasnik ili odgovorno lice osoba sa invaliditetom ukoliko je u prijavi navedeno;  | √ | √ |
| 10. | Najmanje jedna ponuda za nabavku opreme i usluga. Ponuda mora da sadrži sve elemente naznačene u Poglavlju 2.8.3.;  | √ |
| 11. | Potpisana izjava o nepostojanju poreskih dugovanja po osnovu direktnih i indirektnih poreza. Napomena: U slučaju da podnosiocu prijave bude odobrena financijska podrška obavezan je prije potpisivanja Ugovora o financijskoj podršci dostaviti potvrdu izdatu od nadležnog organa da nema prispjelih, a neizmirenih obaveza. Ova potvrda NE MOŽE biti starija od 30 dana od datuma dostavljanja iste. U slučaju ne dostavljanja tražene dokumentacije prijava će biti diskvalifikovana;  | √ | √ |
| 12. | Potpisana izjava o nepostojanju blokade bankovnih računa. Napomena: U slučaju da podnosiocu prijave bude odobrena financijska podrška obavezan je prije potpisivanja Ugovora o financijskoj podršci dostaviti potvrde izdate od banaka u kojima ima otvoren račun da su svi računi aktivni, odnosno da nema blokirane račune. Ova potvrda NE MOŽE biti starija od 30 dana od datuma dostavljanja iste. U slučaju ne dostavljanja tražene dokumentacije prijava će biti diskvalifikovana; | √ | √ |
| 13. | Potpisana izjava vlasnika/odgovornog lica da preduzeće nije u postupku predstečajne nagodbe ili likvidacije[[12]](#footnote-13);  | √ | √ |
| 14. | Potpisana izjava da vlasnik/odgovorno lice nije osuđivano za kazneno djelo vezano za svoje poslovanje na temelju pravosnažne presude | √ | √ |
| 15. | Potpisana izjava da vlasnik i odgovorno lice članova ne obnaša javnu funkciju;  | √ | √ |
| 16. | Izjava o nepostojanju neispunjenih obaveza po osnovu korištenja poticajnih mjera entitetskih ministarstava, odnosno relevantnih institucija Brčko Distrikta BiH (BD) | √ | √ |
| 17. | Potpisana izjava da vlasnik i odgovorno lice prihvata obavezu organizacije prezentacije predmetne investicije za najmanje 5 subjekata iz poljoprivredno-prehrambenog sektora[[13]](#footnote-14). | √ | √ |

## 3.2. Način dostave prijave

Prijava se dostavlja u elektronskom formatu putem online platforme <https://javnipoziv.undp.ba/>.

## 3.3. Krajnji rok za podnošenje prijava

Prijave se mogu podnijeti od **15. maja 2023. godine** dok je krajnji rok **23.06.2023. godine do 15:00 sati.** Prijave podnesene kroz druge kanale (pošta ili email) se neće uzeti u razmatranje.

## 3.4. Dodatne informacije

Dodatna pitanja u vezi ovog poziva se mogu dostaviti putem on-line platforme projekta od **15.05.2023. do 15.06.2023. godine**. Na sva pitanja koja stignu prije ili poslije navedenog roka se neće odgovarati. Prije postavljanja pitanja zainteresovani podnosioci prijava trebaju pažljivo pročitate dokument Smjernice za podnosioce prijava i postojeća pitanja i odgovore vezane za ovaj javni poziv. Projekat neće odgovarati na već odgovorena pitanja.

Pored toga, Projekat zadržava pravo da ne ponude odgovor na generalna, nepotpuna i/ili neprecizna pitanja (npr. ukoliko se odgovor na pitanje nalazi u dokumentu Smjernice za podnosioce prijava ili su pitanja već adresirana u sekciji Pitanja i odgovori, i slično), te na pitanja koja se odnose na tehničku pomoć i/ili savjetovanje vezano za pripremu projektnog prijedloga ili prijave.

Svi odgovori na pitanja koji mogu biti relevantni i za ostale podnosioce prijava, redovno će se objavljivati na web stranici UNDP-a: [www.ba.undp.org](http://www.ba.undp.org/) i na stranici projekta [www.eu](http://www.eu)4agri.ba.

## 3.5. Informisanje potencijalnih podnosioca prijava o javnom pozivu

Neposredno nakon objave javnog poziva Projekat će organizovati informativne sesije tokom kojih će se prezentirati najvažniji aspekti javnog poziva te ukazati na najčešće greške i propuste prilikom izrade prijave i projektnog prijedloga. Konačna informacija o održavanju informativnih sesija će biti objavljena na web stranici projekta EU4AGRI [www.eu4agri.ba](http://www.eu4agri.ba), UNDP web stranici [www.ba.undp.org](http://www.ba.undp.org) kao i putem medija.

# 4. BODOVANJE I ODABIR KORISNIKA SREDSTAVA MJERE PODRŠKE

Podnesene prijave će provjeravati i ocjenjivati Komisija sastavljena od imenovanih predstavnika UNDP-a. Predstavnici relevantnih institucija (članovi Sektorske radne grupe za poljoprivredu i ruralni razvoj u okviru Projekta EU4AGRI) će također učestvovati u čitavom procesu ocjenjivanja pristiglih prijava.

Sve dostavljene prijave će se ocjenjivati u tri koraka.

Prvi korak je eliminatoran i predstavlja provjeru administrativne usklađenosti i ispunjenost općih kriterija javnog poziva. Opći kriteriji navedeni su u dijelu 2.7.1. *Opći kriteriji prihvatljivosti podnosioca prijave*.

Drugi korak podrazumijeva ocjenu projektnog prijedloga u skladu sa kriterijima definisanim u tabeli u nastavku i na osnovu kojeg će biti formirana rang lista za finansiranje projekata.

Treći korak je posjeta na terenu kako bi se utvrdilo činjenično stanje i da li je ono u skladu sa informacijama navedenim u prijavi.

**Korak 1: Otvaranje pristiglih prijava, provjera administrativne usklađenosti i ispunjenosti općih i posebnih kriterija**

U sklopu prvog koraka, po prijemu i otvaranju prijava, provjerava se njihova usklađenost sa općim kriterijima (poglavlje 2.7.1. *Opći kriteriji prihvatljivosti podnosioca prijave*). Ukoliko podnesena prijava ne zadovoljava navedene zahtjeve, odnosno **prijava neće biti dalje razmatrana.**

**Korak 2: Ocjenjivanje projektnih prijedloga**

Nakon provjere ispunjavanja općih kriterija svih pristiglih prijava (korak 1), u drugom koraku vrši se bodovanje samih projektnih prijedloga.

Ocjena projektnog prijedloga se vrši u skladu sa kriterijima prikazanim u tabeli u nastavku:

**OCJENA KVALITATIVNIH KRITERIJA PODNOISOCA PRIJAVE I PRIJEDLOGA PROJEKTA**

|  |  |  |  |  |
| --- | --- | --- | --- | --- |
| **Br.** | **Kriterij** | **Bodovi** | **Max. Bodova** | **Sredstva verifikacije** |
| 1 | Vlasnik ili odgovorno lice članova partnerstva je žena  | DA | 5/5 | 10 | Kopija registracije podnosioca prijave (preduzeće, obrt, preduzetnik, zadruga); Kopija lične/osobne karte podnosioca  |
| NE | 0/0 |
| 2 | Vlasnik/ca ili odgovorno lice članova partnerstva je mlađi/a od 40 godina | DA | 5/5 | 10 | Kopija lične/ osobne karte podnosioca |
| NE | 0/0 |
| 3 | Vlasnik/ca ili odgovorno lice članova partnerstva je osoba s invaliditetom | DA | 5/5 | 10 | Ljekarsko uvjerenje ili drugi zvanični dokument koji dokazuje da je vlasnik ili odgovorno lice osoba sa invaliditetom |
| NE | 0/0 |
| 4 | Investicija se realizuje u sektoru | Uzgoj i prerada voća, vinove loze i maslina | 20 | 20 | Projektni prijedlog |
| Uzgoj i prerada povrća |
| Uzgoj i prerada ribe  | 15 |
| Uzgoj i prerada gljiva, začinskog bilja, ljekobilja i proizvodnja meda |
| Uzgoj i prerada žitarica | 10 |
| Proizvodnja sadnog materijala |
| Proizvodnja i prerada mesa, mlijeka i jaja i ostali sektori | 5 |
| 5 | Investicija je planirana na teritoriji jedinica lokalne samouprave (JLS) koje spadaju u nerazvijene u RS ili grupa IV u FBiH ili izrazito nerazvijene u RS ili grupa V u FBiH | DA | 10 | 10 | Projektni prijedlog |
| NE | 0 |
|
| 6 | Kvalitet narativnog dijela prijedloga projekta | Narativni dio projektnog prijedloga je detaljan i uključuje sve segmente traženog formata. | 30 | 30 | Narativni dio projektnog prijedloga |
| Narativni dio projektnog prijedloga je popunjen u skladu sa propisanim formatom, pruženi su odgovori na sva pitanja ali nije dat detaljan opis. | 15 |
| Narativni dio projektnog prijedloga pruža minimum traženih informacija. | 5 |
| 7 | Planirana investicija ima primarni efekat na: | Unapređenje poslovnih procesa i upravljanja proizvodnjom/ preradom | 30 | 90 | Narativni dio projektnog prijedloga |
| Povećanje obima proizvodnje i produktivnosti | 15 |
| Smanjenje operativnih troškova (efikasnije iskorištavanje energije, sirovina, ambalaže) | 15 |
| Poboljšanje pristupa tržištu (isključujući e-trgovinu i/ili web trgovine); | 15 |
| Poboljšanje pristupa informacijama i novom znanju | 15 |
| 8 | Planirana investicija uključuje elemente: | Mjere za zaštitu vode/zraka/zemljišta | 20 | 40 | Projektni prijedlog; Ponude za investiciju;Potvrda nadležnih instituta/zavoda |
| Unapređenje upravljanja otpadom | 20 |  |  |
| 9 | Nivo inovativnosti predloženog softverskog ili IoT rješenja | Potpuno novo softversko ili IoT rješenje urađeno za potrebe podnosioca prijave | 50 | 50 | Projektni prijedlog |
|
| Nabavka postojećih softverskih rješenja i njihovo prilagođavanje konkretnim uslovima poslovanja | 30 |  |  |
| 10 | Realnost budžeta | Budžet realan, jasan, sa detaljnim opisom pojedinih stavki, rezultat projekta u potpunosti opravdava visinu uloženih sredstava | 30 | 30 |  |
| Budžet realan sa djelomičnim opisom pojedinih stavki, rezultat projekta djelomično opravdava visinu uloženih sredstava | 5 |
| **Maksimalan ukupan broj bodova:** | **300** |  |

Na osnovu izvršenog bodovanja biće formirana rang lista prijava. Za terenske posjete će biti odabrane prijave koje su osvojile **najmanje 70 bodova.**

U slučaju istog broja bodova na rang listi, prednost će dobivati podnosioci prijave prema sljedećim kriterijima:

* Nivo inovativnosti predloženog softverskog ili IoT rješenja;
* Planirana investicija ima primarni efekat na unapređenje poslovnih procesa i upravljanja proizvodnjom/ preradom;
* Planirana investicija ima primarni efekat na smanjenje utroška repromaterijala i energije.

**Korak 3: Posjeta na terenu**

Komisija sačinjena od predstavnika UNDP-a i institucionalnih partnera će vršiti posjetu na terenu članovima partnerstava koji su uspješno prošli provjeru ispunjenosti općih kriterija prihvatljivosti i bodovanje na osnovu kvalitativnih kriterija. Cilj kontrole na terenu je provjera da li su informacije naznačene u dostavljenoj prijavi i pratećoj dokumentaciji u skladu sa stvarnim stanjem.

U slučaju da neka od prijava ne zadovoljava kriterije javnog poziva, terenska posjeta će biti organizovana za

prvu sljedeću prijavu sa rang liste.

Nakon završenih terenskih provjera i kompletiranih zapisnika priprema se preliminarna lista prijava preporučenih za finansiranje.

**NAPOMENA: SVAKO VJEŠTAČKO STVARANJE USLOVA ZA DOBIVANJE PREDNOSTI ZA PODNESENU PRIJAVU SMATRA SE GRUBIM KRŠENJEM PRAVILA OVOG JAVNOG POZIVA. TAKVE PRIJAVE ĆE BITI AUTOMATSKI ISKLJUČENE IZ DALJNJEG RAZMATRANJA.**

**PORED OVOGA, SVAKI POKUŠAJ UTICAJA NA PROCES OCJENJIVANJA PRIJAVA KAO I OTKRIVANJE INFORMACIJA O PROCESU OCJENJIVANJA, UKLJUČUJUĆI I ŽALBENI PROCES, PRIJE NJEGOVOG ZAKLJUČIVANJA ĆE REZULTIRATI ODBIJANJEM TAKVIH PRIJAVA**.

# 5. OBAVIJEST O REZULTATIMA POZIVA

Komisija za odabir će nakon ocjenjivanja pristiglih prijava napraviti preliminarnu listu odabranih projekata koja će biti objavljena na web stranici [www.ba.undp.org](http://www.ba.undp.org).

Na rezultate preliminarne liste podnosioci prijava mogu uložiti prigovor, uz odgovarajući dokaz, u roku od 7 dana od dana objave preliminarne liste. Prigovori se dostavljaju isključivo putem online sistema. Prigovori koji se dostave na bilo koji drugi način (poštom u zatvorenoj koverti, emailom i sl.) neće se uzeti u obzir.

Konačna lista odabranih korisnika će također biti objavljena na web stranicama [www.ba.undp.org](http://www.ba.undp.org). Na konačnu listu odabranih korisnika neće biti moguće uložiti prigovor.

Planirani vremenski okvir za provedbu procesa odabira je sljedeći[[14]](#footnote-15):

|  |  |
| --- | --- |
| **AKTIVNOST** | **INDIKATIVNI DATUM** |
| Objava poziva  | 04.05.2023. |
| Krajnji rok za podnošenje prijava | 23.06.2023. |
| Krajnji rok za dodatne upite i pojašnjenja | 15.06.2023. |
| Obavijest o preliminarnim rezultatima poziva | 20.09.2023. |
| Rok za prigovore  | 01.10.2023. |
| Obavijest o konačnim rezultatima  | 15.10.2023. |
| Potpisivanje ugovora sa odabranim korisnicima  | Oktobar 2023. |

# 6. ODLUKA O DODJELI SREDSTAVA I POTPISIVANJE UGOVORA

Nakon odluke o dodjeli sredstava po osnovu ovog javnog poziva, odabranim korisnicima će se na potpis dostaviti ugovor o dodjeli sredstava, u skladu sa UNDP-ovim pravilima, u kojem će se definisati obaveze te rokovi realizacije samog projekta. Korisnici su obavezni da dostavljaju izvještaje Projektu na godišnjem nivou do kraja 2023. godine, kako bi se omogućilo praćenje (monitoring) razvojnih efekata u sektoru poljoprivrede. U slučaju odstupanja ili nepoštivanja odredbi mjere podrške, UNDP će pokrenuti postupak za povrat sredstava.

# 7. NAČIN ISPLATE SREDSTAVA

Nakon odobrenja projekata, budući korisnici će imati mogućnost da izaberu između dva načina isplate odobrenih sredstava i to:

1. Avansna isplata (Podnosilac dobije **avansnu uplatu odobrenih sredstava** podrške za realizaciju predmetne investicije. U ovom slučaju će se koristiti instrument **bankovne garancije** za osiguranje odobrenih sredstava.) i
2. Refundiranje troškova (Podnosilac **finansira cjelokupnu investiciju** sopstvenim ili kreditnim sredstvima, a po završetku investicije i ispunjenja svih ugovornih obaveza Projekat vrši isplatu odobrenih sredstava).

Ukoliko odabrani korisnici odaberu način avansne isplate **morat će dostaviti bankovnu garanciju** na ukupan traženi iznos finansiranja od strane Projekta kroz mjeru podrške. Bankovna garancija se treba izdati na period trajanja Ugovora i dodatna 2 mjeseca, a treba uključiti traženi iznos finansiranja od strane Projekta i iznos PDV-a (na iznos odobrene finansijske podrške). Na primjer, ukoliko je iznos tražene financijske podrške 100.000 KM, iznos bankovne garancije će iznositi 117.000 KM (uključen PDV).

Ukoliko odabrani korisnici odaberu način isplate sredstava putem refundiranja troškova, Projekat će odobrene i ugovorene iznose podrške isplatiti nakon završetka provođenja svih projektnih aktivnosti i dostavljanja dokaza o ispunjenju svih ugovornih obaveza koje su sastavni dio ugovora o finansiranju.

Troškovi izdavanja bankovnih garancija se smatraju neprihvatljivim troškovima u okviru ovog javnog poziva. Projekat će dostaviti primjer teksta bankovne garancije svim korisnicima koji budu odabrani za podršku.

U slučaju da korisnik po implementaciji projekta **ne ostvari planiranu razinu pokazatelja** navedenih u podnesenoj prijavi i Ugovoru o podršci, Projekti imaju pravo **zatražiti od korisnika da izvrši povrat ukupnih (ili dijela) uplaćenih novčanih sredstava**. **Projekat može donijeti i posebnu odluku o izmjeni ugovornih obaveza u slučaju vanredne situacije koje utječu na poslovanje, a van kontrole su korisnika (epidemiološke mjere, prirodne nepogode i sl.).**

# 8. PODRŠKA U TOKU REALIZACIJE INVESTICIJA

U skladu sa dostupnim projektnim resursima, Projekat EU4AGRI će pružiti tehničku pomoć odabranim korisnicima bespovratnih sredstava u realizaciji odobrenih aktivnosti, uključujući savjetovanje o tehničkom i tehnološkom rješenju, nabavke opreme i ostalog.

# 9. IZVJEŠTAVANJE I PRAVDANJE TROŠKOVA ZA PREDMETNU INVESTICIJU

**Izvještavanje**

Podnosilac prijave je obavezan izvještavati o realizaciji investicije u skladu sa instrukcijama koje će biti sastavni dio ugovora o financijskoj podršci.

**Pravdanje troškova**

Pravdanje troškova će se vršiti putem finansijskog izvještaja i odgovarajuće dokumentacije, čiji datumi izdavanja mogu biti samo poslije datuma potpisivanja Ugovora.

Sve uplate vezane za investiciju i ugovor sa UNDP BiH se MORAJU vršiti isključivo putem bankovnog računa (100%) i moraju imati dokaz o plaćanju. Gotovinska plaćanja, kompenzacije i ostali vidovi plaćanja se neće prihvaćati. Finansijski izvještaj mora pratiti **originalna** dokumentacija za pravdanje troškova (fakture, predračuni/ponude, otpremnice, carinske deklaracije, bankovni izvodi, nalozi za plaćanje i slično)**.**

Detaljne informacije o načinu i dinamici izvještavanja i pravdanja troškova korisnici će dobiti nakon potpisivanja ugovora o finansijskoj podršci.

Projekat će odabranim korisnicima osigurati odgovarajuće obrasce i upute za izvještavanje i pravdanje troškova.

# 10. KONTROLA REALIZACIJE INVESTICIJE I PRAĆENJE

Komisija sačinjena od predstavnika Projekta i institucionalnih partnera će provoditi detaljno praćenje provedbe odobrenih investicija. Podnosilac prijave se svojim potpisom na prijavi za ovaj javni poziv obavezuje da će omogućiti neometan i cjelovit pristup dokumentaciji, poslovnom prostoru i ostalim relevantnim objektima, kako bi se mogao utvrditi stvarni stepen provedbe projekta. Svrha takvih posjeta s jedne strane je provjera realizacije projekta, dok Projektu posjete služe za prikupljanje informacija i podataka o učinku realizovane podrške na poslovanje.

# 11. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE PROJEKTA

Podnosilac prijave s kojim se potpiše Ugovor u okviru ovog javnog poziva će biti propisno označen (poslovna jedinica) informativnom pločom koja jasno naznačava da je poslovanje tog korisnika sufinansirano sredstvima EU kroz Projekat. Informativna ploča treba biti izrađena od trajnog materijala (npr. plastike, metala itd.) i treba nositi natpis „Finansirano sredstvima EU kroz projekt EU4AGRI“. Ovakva informativna ploča mora biti postavljena na najvidljivijem mjestu na zidu poslovnih prostorija/objekata u kojima je smješteno sjedište korisnika mjere podrške ili na glavnom ulazu u ured(e).

Osim ovakve opće informativne ploče koja se odnosi na rad podnosioca, u slučaju sufinansiranja određene opreme, potrebno ju je označiti odgovarajućim označavajućim naljepnicama s tekstom „Sufinansirano sredstvima EU kroz projekt EU4AGRI“. Dimenzije naljepnica će ovisiti o dimenzijama opreme na koju se stavljaju.

Ove označavajuće naljepnice i informativne ploče moraju biti vidljivo istaknute na opremi kroz period trajanja projekta. Troškove izrade informativne ploče kao i naljepnica će snositi UNDP dok je odgovornost korisnika sredstava da obezbijedi njihovo postavljanje.

# 12. IZMJENE I/ILI ISPRAVKE JAVNOG POZIVA

Javni poziv je moguće izmijeniti ili ispraviti najkasnije do 23.06.2023. godine. Izmjena i/ili ispravak Javnog poziva objavljuje se na web stranicama na kojima je objavljen Javni poziv.

# PRILOZI

**Prilog 1. Obrazac za prijavu projektnog prijedloga**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 2. Budžet projekta**

Ovaj dokument je dostupan kao poseban Excel dokument i može se pronaći u sekciji Prilozi.

**Prilog 3. Pismo namjere za sufinansiranje projekta**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 4. Izjava o poslovanju u skladu sa UN global compact**

Ovaj dokument je dostupan kao poseban Word dokument i može se pronaći u sekciji Prilozi.

1. I**nternet stvari** ([engl.](https://hr.wikipedia.org/wiki/Engleski_jezik) *Internet of things*) označava povezivanje [uređaja](https://hr.wikipedia.org/wiki/Ure%C4%91aj) putem [interneta](https://hr.wikipedia.org/wiki/Internet), odnosno [mrežnu infrastrukturu](https://hr.wikipedia.org/w/index.php?title=Mre%C5%BEna_infrastruktura&action=edit&redlink=1) u kojoj fizičke i virtualne "stvari" svih vrsta komuniciraju i nevidljivo su integrirane. Spajanje različitih uređaja omogućava nove mogućnosti za međusobnu interakciju i donosi nove mogućnosti njihove kontrole, praćenje i pružanje naprednih usluga.  [↑](#footnote-ref-2)
2. Preduzeća do 250 zaposlenih. [↑](#footnote-ref-3)
3. Preduzeća do 250 zaposlenih. [↑](#footnote-ref-4)
4. Poljoprivredne apoteke nisu prihvatljive niti kao podnosioci prijava niti kao partneri. [↑](#footnote-ref-5)
5. Ekonomske, pravne i vlasničke odnose partnerske organizacija rješavaju međusobnim ugovorom. Memorandum o razumijevanju o uređenju međusobnih odnosa partnerske organizacije dužne su dostaviti sa prijavom. [↑](#footnote-ref-6)
6. Organizovati jednu praktičnu/demonstrativnu prezentaciju za minimalno 5 subjekata iz poljoprivredno-prehrambenog sektora gdje će podijeliti iskustva vezano sa IKT rješenje koje je razvijeno i implementirano kroz ovaj javni poziv. [↑](#footnote-ref-7)
7. Prema izvještaju o Socio-ekonomskim pokazateljima po općinama u FBiH za 2021. godinu, u V grupu (izrazito nerazvijene općine) spadaju sljedeće JLS: Ravno, Vareš, Domaljevac-Šamac, Ključ, Bužim, Drvar, Glamoč, Čelić, Teočak, Pale, Sapna, Bosansko Grahovo i Dobretići. U grupu IV (nerazvijene općine) spadaju: Grad Livno, Fojnica, Olovo, Grad Zavidovići, Foča, Kalesija, Grad Stolac, Grad Bosanska Krupa, Grad Cazin, Tomislavgrad, Gornji Vakuf-Uskoplje, Velika Kladuša, Prozor, Odžak, Sanski Most, Kladanj i Bosanski Petrovac. Izvještaj dostupan na sljedećem [linku](https://fzzpr.gov.ba/files/Socioekonomski%20pokazatelji%20po%20op%C4%87inama/Socioekonomski%20pokazatelji%202021_22_06_FINAL.pdf).

Prema odluci Vlade RS, za 2023. godinu : Nerazvijene jedinice lokalne samouprave su Bratunac, Višegrad, Vlasenica, Donji Žabar, Kostajnica, Ljubinje, Nevesinje, Novi Grad, Petrovac, Petrovo, Ribnik, Rogatica, Han Pijesak, Šamac i Šipovo. Izrazito nerazvijene jedinice lokalne samouprave su: Berkovići, Vukosavlje, Istočni Drvar, Istočni Mostar, Istočni Stari Grad, Jezero, Kalinovik, Kneževo, Krupa na Uni, Kupres, Lopare, Novo Goražde, Osmaci, Oštra Luka, Pelagićevo, Rudo, Srebrenica, Trnovo, Čajniče i Šekovići. Odluka je dostupna na sljedećem [linku](https://www.rgurs.org/uploads/laws/160_broj%20099.pdf). [↑](#footnote-ref-8)
8. Softversko, IoT ili AI rješenje koje je predmet projektnog prijedloga mora biti testirano i pušteno u upotrebu. [↑](#footnote-ref-9)
9. Dodatno pojašnjenje: vrijednost od 15% se odnosi na iznos sredstava koji se tražio od projekta EU4AGRI, a ne na ukupne prihvatljive troškove npr. ukupni prihvatljivi troškovi su 200.000 KM, a od projekta se traži 130.000 KM. Procenat od 15% se računa na iznos od 130.000 KM a ne od 200.000 KM. [↑](#footnote-ref-10)
10. UNDP zadržava pravo da od podnosilaca prijave čiji projektni prijedlozi budu predloženi za finansijsku podršku, a prije potpisivanja ugovora, zahtjeva da dostave potvrde od nadležnih institucija (sud, MUP, i sl.) da dostave validne potvrde koje će potvrditi prethodnu izjavu podnosioca prijave. [↑](#footnote-ref-11)
11. Prihvatljive zemlje su: Austrija, Belgija, Bugarska, Češka Republika, Hrvatska, Kipar, Danska, Estonija, Finska, Francuska, Nemačka, Grčka, Mađarska, Irska, Italija, Letonija, Litvanija, Luksemburg, Malta, Holandija, Poljska, Portugal, Rumunija, Slovačka, Slovenija, Španija, Švedska, Velika Britanija, Albanija, Bosna i Hercegovina, Crna Gora, Srbija, Turska, Sjeverna Makedonija, Island, Lihtenštajn, Norveška, Alžir, Jermenija, Azerbejdžan, Belorusija, Egipat, Gruzija, Izrael, Jordan, Liban, Libija, Moldavija, Maroko, Sirija, Tunis, Ukrajina i Palestina i Kosovo. [↑](#footnote-ref-12)
12. Ukoliko bude potrebno, UNDP zadržava pravo prije potpisivanja ugovora zatražiti dokaze da se korisnik mjere podrške ne nalazi u navedenoj situaciji. [↑](#footnote-ref-13)
13. Pogledati fusnotu br. 3 [↑](#footnote-ref-14)
14. Ovo je indikativan vremenski okvir koji je podložan izmjenama. Ukoliko do njih dođe biti će komunicirane putem web stranice [www.ba.undp.org](http://www.ba.undp.org) i [www.eu4agri.ba](http://www.eu4agri.ba). [↑](#footnote-ref-15)